ଆବାକାଭିର

ଆବାକାଭିର ବା ଏବିସି (ଇଂରାଜୀ ଭାଷାରେ Abacavir ବା ABC) ଏକ ଔଷଧ ଯାହା ଏଚଆଇଭି/ଏଅଇଡିଏସ (HIV/AIDS) ରୋଗର ପ୍ରତିଷେଧ ଓ ଚିକିତ୍ସାରେ ବ୍ୟବ‌ହୃତ ହୁଏ । ଏହି ଔଷଧ ଏକ‌କ ଭାବରେ ବ୍ୟବ‌ହାର କରାଯାଏନାହିଁ, ଅନ୍ୟ ଔଷଧ ସାଥୀରେ ଦିଆଯାଏ ଯେପରି ରିଭର୍ସ-ଟ୍ରାନ୍ସକ୍ରିପ୍ଟେଜ ଇନହିବିଟର (nucleoside reverse transcriptase inhibitor ବା NRTIs) ଦିଆଯାଏ । ପିଲାଙ୍କୁ ଦ୍ରବଣ ଆକାରରେ ଓ ଅନ୍ୟମାନଙ୍କୁ ବଟିକା ଆକାରରେ ଦିଆଯାଏ ।

ଆବାକାଭିର ସାଧାରଣତଃ ଏକ ସ‌ହନଶୀଳ ଔଷଧ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ବାନ୍ତି, ନିଦ୍ରାହୀନତା (trouble sleeping), ଜ୍ୱର ଓ ଥକ୍କା ଉଲ୍ଲେଖନୀୟ ଅଟେ । ଅଧିକ ସାଂଘାତିକ ପ୍ରତିକ୍ରିୟା ମଧ୍ୟରେ ହାଇପରସେନ୍ସିଟିଭ (hypersensitivity), ଯକୃତ କ୍ଷତି (liver damage) ଓ ଲାକ୍ଟିକ ଏସିଡୋସିସ (lactic acidosis) ଦେଖାଯାଏ । ଅତିସୁଗ୍ରାହି ସଙ୍କଟ ଥିବା ଜେନେଟିକ ଟେଷ୍ଟଦ୍ୱାରା (Genetic testing) ଜଣାଯାଏ । ଅତିସୁଗ୍ରାହିର ଲକ୍ଷଣ: ରାସ, ବାନ୍ତି ଓ ଅଣନିଶ୍ୱାସୀ । ଆବାକାଭିର ଏକ ଏନଆରଟିଆଇ ଶ୍ରେଣୀର ଔଷଧ ଯାହା ରିଭର୍ସଟ୍ରାନ୍ସକ୍ରିପ୍ଟେଜ (reverse transcriptase) ଏଞ୍ଜାଇମକୁ ଅବରୋଧ କରେ, ଏହି ଏଞ୍ଜାଇମ ଏଚଆଇଭି ଭୁତାଣୁର ଡୁପ୍ଲିକେସନ ନିମନ୍ତେ ଦରକାର ହୁଏ । ଏନଆରଟିଆଇ ଶ୍ରେଣୀରେ ଆବାକାଭିର ଏକ କାର୍ବୋସାଇକ୍ଲିକ ନ୍ୟୁକ୍ଲିଓସାଇଡ (carbocyclic nucleoside) । 

ସନ ୧୯୮୮ରେ ଆବାକାଭିର ପେଟେଣ୍ଟ ହୋଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ବ୍ୟବ‌ହାର ଅନୁମତି ସନ ୧୯୯୮ରେ ପ୍ରାପ୍ତ ହେଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।  ସନ ୨୦୧୪ରେ ଏହି ଔଷଧର ହୋଲସେଲ ମୂଲ୍ୟ ବିକାଶଶୀଳ ଦେଶମାନଙ୍କରେ (developing world) ଦିନକୁ ୦.୩୬ରୁ ୦.୮୩ ଆମେରିକୀୟ ଡଲାର ଥିଲା । ସନ ୨୦୧୫ରେ ଗୋଟିଏ ମାସର ଔଷଧ ଖର୍ଚ୍ଚ ଯୁକ୍ତରାଷ୍ଟ୍ର ଆମେରିକାରେ ୨୦୦ଡଲାରରୁ ଅଧିକ ଥିଲା ।  ସାଧାରଣତଃ ଆବାକାଭିର ଏକାରୀ ମିଳେନାହିଁ, ଏହା ଅନ୍ୟ ଔଷଧ ସ‌ହିତ ମିଶ୍ରିତ ହୋଇ ମିଳେ ଯେପରିକି ଆବାକାଭିର/ଲାମିଭୁଡିନ/ଜିଡୋଭୁଡିନ (abacavir/lamivudine/zidovudine), ଆବାକାଭିର ଡୋଲୁଟେଗ୍ରାଭିର/ଲାମିଭୁଡିନ (abacavir/dolutegravir/lamivudine) ଓ ଆବାକାଭିର/ଲାମିଭୁଡିନ (abacavir/lamivudine) ।

 ଆଧାର 

 ବାହ୍ୟ ଲିଙ୍କ 
 Full Prescribing Information
 Abacavir pathway on PharmGKB
 Abacavir dosing guidelines from the Clinical Pharmacogenetics Implementation Consortium (CPIC)
 Abacavir dosing guidelines from the Dutch Pharmacogenetics Working Group (DPWG)

ଶ୍ରେଣୀ:ଔଷଧ